Спорт :: Гати завещал всичко на жена си 19min.bg\nГати завещал всичко на жена си\nБившият световен шампион по бокс Артуро Гати, който почина на 11 юли на 37-годишна възраст, е променил завещанието си в полза на своята съпруга три седмици преди смъртта си, съобщи БГНЕС.\nСемеен приятел на Гати обяви, че боксьорът е завещал цялото си имущество на жена си Аманда Родригес и не е оставил нищо на другите си роднини. Информацията за промяна на завещанието е потвърдена от брата на Гати - Фабрицио. Освен всичкото имущество, Аманда Родригес ще получи един милион долара от застраховката живот на боксьора.\nДълго време тя беше единствената заподозряна за убийството на съпруга си и прекара в следствения арест три седмици. Родригес беше освободена на 31 юли, след като бразилската полиция заключи, че Гати се е самоубил. Жена му намери неговото тяло на 11 юли в хотелска стая в бразилския курорт Порто де Галиняс, където двойката прекарваше втория си меден месец заедно с десетмесечното им бебе. Родригес твърдеше, че на 10 юли Гати е бил пиян и са се скарали жестоко на улицата. По нейните думи Артуро си е отишъл с такси в хотела, а тя се е върнала по-късно и открила безжизненото му тяло.\nРоднините на Гати се съмняват, че той е сложил сам край на живота си и поискаха ексхумация и повторна експертиза. По време на нейния ход бяха открити нови травми по тялото на Гати. Сега експертите очакват резултатите от токсикологичната експертиза и нови данни от бразилските следователи. За раната на врата на боксьора се смята, че е получена от камък, хвърлен от случаен минувач, станал свидетел на скандала между Гати и жена му на улицата.\nбоксьор, Гати, завещание, смърт


Times: Русия е уверена - талибаните не планират да разпространяват влиянието си извън страната - Поглед Инфо\nНамираш се в: Начало » Свят » Times: Русия е уверена - талибаните не планират да разпространяват влиянието си извън страната\nTimes: Русия е уверена - талибаните не планират да разпространяват влиянието си извън страната\n31.08.2021, 09:00 5830\n/Поглед.инфо/ Русия смята, че талибаните едва ли ще се опитат да разширят влиянието си върху съседните страни, тъй като те са научили добре урока от преди 20 години, пише The Times. В същото време Русия изрази готовност да се притече на помощ на граждани от всяка страна, ако те искат да напуснат Афганистан.\nРусия заяви, че талибаните едва ли ще се опитат да разширят влиянието си върху съседните страни, като в същото време обеща да се притечет на помощ на граждани на която и да е страна, които се опитват да избягат от Афганистан, пише The Times.\nСпециалният представител на Кремъл за Афганистан Замир Кабулов изрази увереност, че талибаните няма да се опитват да разпространяват своята идеология извън страната. „Сигурен съм, че талибаните няма да направят това. Те научиха добре урока от преди 20 години “, каза той.\nВ същото време дипломатът отбеляза, че Москва се е подготвяла за връщането на талибаните на власт през последните осем години. „Така че посрещаме относително комфортно тази промяна“, обясни той.\nМеждувременно Кремъл все още не е признал тази ислямистка групировка като легитимни управители на Афганистан. По неговите думи, подобна стъпка е възможна само ако се увери, че талибаните ще могат да гарантират безопасността на цивилните. В същото време по-рано руският президент Владимир Путин предупреди, че прикрити като бежанци боевици могат да се опитат да проникнат в съседните страни.\nОсвен това, малко преди терористичната атака на летището в Кабул миналата седмица, руският посланик в Афганистан Дмитрий Жирнов заяви, че афганистанската столица е по -безопасна при талибаните, отколкото при предишното правителство.\nНаскоро Москва успя да евакуира стотици хора от Афганистан, включително граждани на Беларус, Киргизстан, Таджикистан и Узбекистан. В същото време според Жирнов се очаква да бъдат евакуирани и 200 афганистански граждани с втори руски паспорт, но засега нищо не ги заплашва.\nПрез уикенда руският министър на отбраната Сергей Шойгу също заяви, че Москва е готова да евакуира „всички, които се нуждаят“ от Афганистан.


The Bulgarian Media Portal in Chicago » Blog Archive » МВР и проф. Константинов в спор може ли да се купят 200 хил. гласа\nМВР и проф. Константинов в спор може ли да се купят 200 хил. гласа\nВътрешното министерство се разтревожи, че обстановката преди вота била “притеснително спокойна”\nМежду 150 и 200 хиляди купени гласа на предстоящите избори прогнозира в понеделник проф. Михаил Константинов по време на заседанието на Гражданския борд за свободни и прозрачни избори.\nПо думите му повечето от гласовете вече са продадени, защото “заплащането се извършва не след като исканите резултати се получат в секциите”. Според него купуването на гласове се извършва на много високо ниво и “никой не се разхожда с пари в джоба или говори за това по телефона”.\nПо думите на Константинов тъй като купеният вот се разпределя между всички партии, пропорционално на силата на партиите, той няма да изкриви резултата от изборите.\nСрещу твърдението на проф. Константинов се обяви зам.-директорът на Криминална полиция в МВР Георги Арабаджиев. По думите му не е възможно броят на купените гласове да е между 150 и 200 хиляди при положение, че има пряко наблюдение на лицата, които се занимават с тази дейност. Арабаджиев допълни, че се извършва огромна по обем работа по превенция и определи посочената от проф. Константинов цифра като като нелогична. “В момента не се дават пари, в момента по-скоро се опипва почвата”, коментира експертът от МВР.\nРазкриването на новото явление – купуване на преференциален вот, налага по-различно противодействие и е по-лесно, каза още той. “Самите сигнали са много ясни, по-конкретни, които идват при нас, и смятам, че това явление много бързо ще бъде неутрализирано”, посочи Арабджиев.\nПо време на заседанието участници в Изборния борд поискаха МВР да каже по какъв начин превантивно работи в посока да няма нарушения на изборния процес.\nОтговорът от Арабаджиев не закъсня. “Обстановката е много спокойна, дори притеснително спокойна. Мога да направя съпоставка с парламентарните избори през 2005 и 2009 г. Тогава имаше много по-голямо нагнетяване както на политическите страсти, така и на криминогенната обстановка”.


Министър Вълчев: Не всички училища са проблемни - България | Vesti.bg\nМинистър Вълчев: Не всички училища са проблемни\nКрасимир Вълчев коментира случая с училището в Бяла, в което по документи учат 600 души, но класните стаи са празни\n22 ноември 2017, 10:00\nП рокурорска проверка и отстранен училищен директор, са последствията след разследването на NOVA за източване на държавни пари чрез ученици – фантоми.\nМинистърът на образованието Красимир Вълчев коментира в предаването „Здравей, България“, че не парите са най-важното в случая: „В случая определено става въпрос за закононарушение и за престъпление, предвид и образуваното производство от Окръжната прокуратура в Русе. Имаме финансовия аспект, но това не е най-притеснителното.\nНай-притеснителното е, че имаме голям брой деца, които не са ефективно включени в образователната система”.\nБългарските ученици не могат да работят в екип\nСтаматов: Българчетата са неграмотни заради „Фейсбук”\nБългарските ученици на евродъното по четене\nКазусът е конкретен – за училище в Бяла, в което по документи учат 600 души, но класните стаи са празни. А хора, които дори не знаят на какъв изпит се явяват, влизат в училището веднъж в годината.\n„Разпоредил съм проверка на всички училища, където има записани голям брой ученици в задочна и самостоятелна форма. Проблемните ни училища са определен брой. Те не са всички. Това са училищата, в които има концентрирани деца от уязвими групи и професионалните гимназии, предимно в малките населени места”, каза още министърът на образованието Красимир Вълчев.\n„Можем да пресечем тази практика с по-засилен контрол и със стимули да задържат всяко едно дете.\nСформирали сме мобилни групи. Реагираме на всеки един сигнал, и във всеки един от тях освобождаваме директора на учебното заведение. А от новоназначения директор изискваме да търси дисциплинарна отговорност на учителите”, подчерта министърът на образованието.\nТой обаче очерта допълнителни проблеми в системата на образованието:\n„Проблемът е още от детската градина.\nИма деца, които не са посещавали детска градина, не знаят български език, а след това в първи клас е много трудно да бъдат ефективно включени в учебния процес”.\nКрасимир Вълчев образование училище Бяла


Александър Кадиев се фука с чисто ново кабрио (Вижте тук) - Разкрития.ком\nНачало Любопитни Александър Кадиев се фука с чисто ново кабрио (Вижте тук)\nАлександър Кадиев се фука с чисто ново кабрио (Вижте тук)\nАлександър Кадиев подкара чисто ново кабрио\nАлександър Кадиев яхна най-продаваният кабриолет в света – „Мазда МХ“. Актьорът и водещ в Би Ти Ви на предаването „Преди обед“ е голям почитател на японската марка и всичките му предишни коли бяха със същото лого. Сега обаче синът на Катето Евро за пръв път юрка чисто новичък автомобил без покрив.\nПреди няколко дни Сащо даваше газ по столичния булевард „България“. На лицето му бяха изписани гордост и задоволство, че кара луксозна двуместна кола, струваща около 50 бона. Доста от останалите шофьори разпознаха Кадиев и му бибиткаха и махаха за поздрав. Той също не се държеше нелюбезно – отвръщаше с усмивка. Когато наближи малка градинка, Сашо намали скоростта и заби спирачки, а към него се приближи едър мъж. Двамата побъбриха 2-3 минути, а после актьорът отпраши в посока „Манастирски ливади“, пише „Уикенд“.\nНапоследък Кадиев все по-често е забелязван във въпросния столичен квартал. Той пазарува в тамошните супермаркети и местните подозират, че или си е купил апартамент в района или посещава своя любовница. Тук е мястото да припомним, че неотдавна в „Уикенд“ бяха публикувани снимки, на които водещият на „Преди обед“ гушкаше нежно под открито небе чужда жена.\nМакар и нов, ярко оранжевият автомобил на популярният актьор вече е с леко огънати и издраскани ламарини в задната лява част. Пораженията бяха нанесени преди няколко седмици от друго МПС, което се натресе в маздата. Инцидентът стана докато Сашо пътуваше към Би Ти Ви.\nЗатова същият ден той закъсня за работа и Деси Стоянова откри сама предаването. И катастрофата стана недалеч от „Манастирски ливади“, което още веднъж подклажда съмненията, че звездата на Би Ти Ви има изгора в квартала. Официално той живее в Кокаляне с майка си Катето Евро, жена си Таня и 5-годишната им щерка Катерина, припомнят запознати.\nАлександър Кадиев се фука с чисто ново кабрио сн. hoatena.net\nСъвсем скоро Сашо призна, че не желае да сключва брака с майката на дъщеря си, тъй като не бил убеден, че в нейно лице е срещнал точната за себе си половинка. „Заедно сме от доста години. Обичаме се, имаме дете, но не съм сигурен, че и двамата с Таня сме открили онази, голямата любов. Може би тя е само във въображението. Докато двама души си гледат часовниците и се разправят за сметки и за това кой ще гледа детето, любовта трудно ще възтържествува“, шокира с откровението си Кадиев, предават от hotarena.net.\nЕтикети: new, Александър Кадиев, Александър Кадиев жена, Александър Кадиев любовница, кабрио\nБременната Ашли Греъм ражда близнаци (Вижте огромния й корем – Снимки) 21 септември 2021


Готови за Гърция | blog.mania.bg\nЛятото е в разгара си, а с топлите дни идват и дълго чаканите почивки на любими места. Гърция безспорно е притегателна дестинация за много сънародници всяко лято. В търсене на красиви гледки, кристална вода и приятни места за настаняване хиляди хора годишно се отправят към южната ни съседка, за да прекарат своята отпуска там. Ако и вие сте от тях и трескаво организирате своето заминаване, то ние сме тук, за да ви помогнем със събирането на багажа, защото модната селекция е от ключово значение за приятното ви изкарване. Обръщаме поглед към летните модни находки, които ще направят тазгодишната ви почивка стилна и запомняща се.\nЗа банските, които пишат история\nБанският костюм е най-носената лятна дреха. Неслучайно тя заема толкова важно място в гардероба ни за горещите дни. Понякога обаче намирането на идеалния сет от горна и долна част или на цял бански се оказва истинско предизвикателство дори и за най-непретенциозните дами.\nКой е перфектният бански?\nТози, с който ще се чувствате добре в кожата си и ще излъчвате голяма доза самоувереност и сигурност. А за целта е необходимо да комбинирате някоя модерна кройка с особеностите на вашата фигура. Ето няколко полезни съвета в тази насока:\nДолнището с висока талия се наложи като фаворит през последните няколко лета, като освен че изглежда добре и носи очарователна ретро нотка, е и перфектен начин да “стегнете” лекото коремче, което ви притеснява;\nНе допускайте килограмите, които може да сте натрупали през зимата, да ви лишат от летните удоволствия. Целите бански с асиметрични щампи, цветни шарки и множество нюанси са чудесен начин да отвлечете вниманието на околните от зоните, които ви тревожат и да се чувствате добре в тялото си;\nСнимки: Bella Hadid\nМалкият бюст никога не е бил проблем, особено на плажа. Ако искате да го подчертаете и деликатно увеличите, ви е необходим бански с подплънки в горната част. А за дамите с обратния проблем най-доброто решение са бриджитките – те са супер универсални и винаги на мода.\nЛетните визии и безкрайните вечери с тях\nКакво може да е по-хубаво от един ден, прекаран на плажа? Отговаряме веднага: една вечер в компанията на морски бриз, хубава музика, добри приятели, вкусна храна и летни коктейли. За да се чувствате добре и да изглеждате така на фона на тази приятна обстановка, ще са ви необходими няколко летни аутфита в свежи цветове и с приятни, незапарващи материи.\nРоклята е дрехата, която почти всички жени обичат. Тя е скритото им оръжие за всеки повод. Семпли, но и екзотични кройки и дизайни, шарени, но и класически модели – тенденциите тази година са изцяло на ваша страна, защото варират в широк диапазон, така че да има за всеки вкус по нещо. Но това не е всичко.\nСнимки: Michell Driscoll\nСнимки: KENDALL JENNER\nМини полите се завърнаха с пълна сила на модния подиум и все по-често ги виждаме в комбинация с кокетен кроп топ, а любимите ни пастелни тонове остават актуални и този сезон. Това лято всички аксесоари са позволени – шапки, кърпи, фиби, диадеми и плетени чанти – решението е изцяло ваше. Сандалите и чехлите пък са удобни и лесни за комбиниране, но и демонстриращи вашия моден усет. А за изненада на всички, бермудите се наложиха като още едно страхотно и стилно решение за горещините.\nСнимки: Dual Lipa\nСнимки: Kezia Rose Cook\nГотови за Гърция\tОценка: 5 / 5 (1vote)


ГОСПОД СЪБИРА СВОИТЕ СИ\nНа 27.І.132г., при събуждане, ясно се яви пред очите датата 11 февруари. На 11 февруари - неделя - бяхме напълно забравили за това предупреждение, защото бележникът бе затрупан под други книжа. След обяд идва неочаквано Д. и ни кани на гости на брат Динко и Я. от Братството в Бургас. Много сърдечно посрещане!\nОказва се, че бр. Д. знае с подробности историята на гипсовите котви, окачени в градината в Айтос. Били са направени от Г.Ч. - евангелист, вкарал силна евангелска струя в братството. Според Д., от момента на слагането на тия ко-тви, макар и по форма, дадена от Учителя, започва силно брожение и дисхармония в нашите среди в Айтос и Бургас. Котвите са боядисани с варак, едната е на чисто черен фон, а другата - на черно-син. Значи, новата "бойна задача" да се пре-махнат тези цветове и да се положат нови, според традицията на Изгрева и според осиянието, се потвърждава абсолютно от най-авторитетен човек от Братството.\nБрат Динко говори сладко, словото му се лее като балсам. Един от нас вижда със затворени очи, как той (или Учителят чрез него) раздава парчета топъл хляб - разчупва ги в момента. Сестрата твърди, че тази нощ е сънувала хляб; а в днешната беседа в салончето също се било говорило за това.\nПо всичко личи, че е трябвало да се срещнат два потока на Словото. Брат Д. има контакт с Учителя и постоянно се допитва до Него. Тази сутрин, например, е попаднал на мисъл в една беседа да не хвали никого, а той е имал намерение да похвали една поетеса, която чете стихове в братството.\nНа богатата трапеза, която домакините сложиха като с магическа пръчица за броени минути, един от нас имаше импулс да отвори тома с беседи, който лежеше на прозореца. Падна се следното:\n"Един беден руски княз се оженил за една красива мома, която очаквала от него красив и богат живот. В първо време той я прегръщал и целувал, но нищо не внасял. Най-после тя огладняла и казала: "Хляб искам! - Не се живее с целувки и прегръдки. Ти имаш право да прегръщаш жена си и децата си, ако носиш хляб". (Том "Новата мисъл", стр. 200, беседа "Здрава мисъл")\nТомът бе отворен напосоки и се падна тази мисъл, но в момента вечеряхме и бе прочетено само това, което се падна - трето или четвърто "появяване" на хляба тази вечер. Но не бе още отворено да се види заглавието на тома.\nВ разговора, бр. Д. се спря върху Новата мисъл, но вече забравих в какъв аспект. Тогава именно нещо ме накара "с жест" (защо?) да отворя същия том и да посоча заглавието му, преди още да са го видели очите ни: "Новата мисъл".\nНещо повече: друг от нас отвори за втори път този том и палецът му попадна на пример за един проповедник, разочарован, че не са го похвалили - пак попадение на темата, с която започна бр. Д., а рано тази сутрин той е отворил съвсем друг том, също за да поиска съвет от Учителя - да хвали ли днес или да не хвали?...\nМоже ли Господ да каже защо е толкова важна тази среща, та да ни предупреждава за нея тъй ясно с проектиране на дата 11 февруари в съзнанието?\n- Господ събира Своите Си навреме, за да предотврати или намали някоя беда в света. Щом Любовта, Словото и Делото не се приемат, Бог кърпи.


Apple регистрира и дизайна на магазините си - Новини | Mobile Bulgaria\n31 януари 2013, 20:37 2154 прочитания 10 Коментара\nApple винаги са се стремели да защитават интелектуалната си, и не само, собственост и поредното доказателство за това е регистрацията на марката Apple Store заедно с разположението и вътрешната организация на магазините. Документите за регистрация са били подадени още през май 2010 г. до Щатското бюро по патентите и запазени марки. В описанието на регистрираните отличителни елементи влизат продълговата маса и столове, разположени пред видеоекрани, монтирани директно на стената зад тях. В документите за патента също така ще срещнете и прозрачна предна фасада на магазина.\nВсичко наред ли е инвеститоре? Предполагам, че се е изчерпал конкурентният сперматозоид, иначе нямаше да чета глупости по това време... [Quote]добре, че ги има китайчетата да подобряват техните продукти, защото вече се изчерпиха иновативно. Нещо за скапаните анализаторчета, където твърдяха, че акциите ще достигнат 900$, същите, които толкова защитавахте, манипулативните игрички не извеждат една компания на върха а стремглаво надолу! На същите тия анализатори казвам, че акциите ще падат още, казвал съм го много пъти преди, ще стигнат дъното, което си заслужават! Скапаняци!!![/Quote] Никога досега пазара не е предлагал толкова много и добри устройства. Радвай се на своето! Ако все още го нямаш или предстои да го вземеш, питай колегите за съвет и инфо. [B]Аз някога да съм натрапвал истината за iOS?[/B]\n[Quote]Ако при влизане в магазин на Apple се пренасяше в нова виртуална вселена[/Quote] Не бъркай това с влизането в тоалетната. Прочети малко чужди сайтове и се върни пак с ново мнение. Разбирам, че развалената система ти причинява газове, но не пръцкай пред всички, ОК?\nКаква интелектуална собственост е дизайнът на магазин с прозрачни витрини, монитори по стените и правоъгълни маси, бе, пич??? Това е анти-интелектуална собственост!!! То по тоя патент могат да затворят всички пицарии по света... Всеки пък като си помисля, че Епъл не може по-надолу да отидат в малоумието си, и те оптимистично се обаждат "може, може"... За примера ти с кражбата от дома, само ще кажа, че сравнението би било подходящо, ако някой ти хареса дома, направи си същия и ти тръгнеш да го съдиш, защото си си патентовал масичката под телевизора да е с 4 крака, ТВ-то да е закачено на стената, а на пода да имаш правоъгълен килим със заоблени ръбове, също така прозорците ти да са прозрачни, а водата да се спира с кран... Коментирай ми това сравнение, а не сравнение в стил "така е честно - ьТВ"...\nЕ как ще ги копират, а те да си траят... Безумно е това което твърдиш, интелектуалната собственост е нещо безценно! Дизайнери са мислили, плащано е, изразходвани са ресурси и излиза китайчето/корейчето и си гепи. Всеки ги краде от ляво и от дясно, нормално е да се защитават. На теб ако всеки ден ти влизат в дома и ти крадат собствеността, а ти решиш да се защитиш по определен начи, и се появят сеерджии отстрани, цъкат с език и казват - този пък какво се прави, чак ни става неприятен, само се оплаква, вместо да се кефи че има най-хубавия дом всички го желаят! Коментирай тази снимка например https://pbs.twimg.com/media/A502hRpCQAEZn70.jpg\n[Quote] Ти ако си на тяхно място, няма ли да предприемеш нещо?[/Quote] Нали знаеш, какво си казва човек, като влезе в такъв магазин - "Ебати, тея са копирали Епъл едно към едно". Това те кара да си мислиш за всички имитатори, като калпави компании, които правят фалшификати, а от своя страна Епъл се издига в предаставите ти. Поне това са си мои разсъждения де. Не ангажирам никой с тях. Просто за пореден път епъл прави нещо, с което да отблъсне разумните потребители, за какъвто се смятам и аз :)\n[Quote] \_"Ако не беше тъжно, щеше да е смешно\_"[/Quote] И аз бих казал същото, по повод на това, че в Китай има с нищо неотличими копия на Епъл магазин...Ти ако си на тяхно място, няма ли да предприемеш нещо?\nПредишна статияDropbox добавя няколко нови функционалности Следваща статияПоявиха се номера на модели на три очаквани таблета на Samsung


Рокля от деним, новите ми New Balance и кожено яке | Момичетата от града\nРокля от деним, новите ми New Balance и кожено яке\n8 December 2015 20.01.2022 21:36\nДнес ви представям две от новите си придобивки, от които съм много доволна. Прекрасната рокля от деним е творение на Зори Стоичкова, която стои зад марката Lalla, а маратонките ги купих от английския сайт на New Balance на промоция, което ги прави още по-ценни. Роклите на Зори са много комфортни и определено ме карат да се чуствам като малко момиченце, каквото всъщност отдавна не съм.\nКомбинацията е непретенциозна, лесна и много удобна, но не е препоръчителна за по-хладните дни. Честно казано и това дори не ме притеснява – достатъчно е да добавя някой чифт слим джинси в черно и огромен шал, и съм готова за студа.


Защо предпочитаме автомобили под наем? – Гост-блог за рекламни и PR статии\nby exultras January 8, 2017\nАко се питате защо хората предпочитат автомобил под наем, вместо градски транспорт, то ние ще ви отговорим в тази кратка, но ясна и конкретна статия. В началото ще споменем, че когато отидем на почивка и не можем да се възползваме от собствената си кола поради някаква причина се сещаме за неудобството причинено от претъпкани автобуси, трамвай и тролей.\nНа първо време се сещаме, че можем да вземем кола под наем, с която да обикаляме по цял ден, без това да ни коства никакви проблеми. Е, разбира се, нужно е да платим горивото, ала в замяна на това получаваме удобен, надежден и комфортен транспорт до всяка дестинация. Цените за наем на превозно средство стартират от 25 евро и стигат до 250/300 евро на ден.\nИ ако пътуваме за заслужената ни ваканция с цялото семейство е желателно да сме добре подготвени. Едва ли предпочитате да се возите на рейс, отколкото на комфортна кола с климатик, детска седалка, широк багажник и всичко необходимо. Ясно е, че автобусните билети за деня са по-евтиното решение, но далеч не и по-качественото за вас и близките ви.\nЗа любителите на приключенията думата такси не съществува. Те искат собствен автомобил, с който ще обходят всички градчета и селца. Представете си колко време и пари ще ви коства странстването чрез таксиметровите услуги. Ето защо, когато имате проблем с придвижването може да влезете в интернет, за да видите горещите предложения на рент а кар компаниите.\nСъветваме ви преди вземане на кола под наем, да се запознаете с правилата и условията на фирмите, защото това са важни подробности, които не бива да се пропускат в никакъв случай. Носете договорите в себе си, понеже там пише каква е вашата отговорност, кое е разрешено и кое не. Направете копие на документа и го поставете в жабката на наетия от вас лек автомобил.\nАко не ви е станало ясно защо потребителите предпочитат автомобили под наем, има голяма вероятност никога да не сте изпитвали разочарование от липсата на собствената ви кола. За всички други това е един наистина страхотен вариант за почивката, командировката или други професионални ангажименти. И помнете, спазвайте правилника за движение и карайте умно.\nКакво е важно за дизеловите генератори?\nУслуги за колокация


Бургаски майки надцакват системата за регистрация на първолаци със специален софтуер\n12 Май 2017, 15:26\n2364 са свободните места за I клас в бургаските училища. Електронната система ще бъде отворена за регистрация точно в 8.00 на 15 май. По предварителна информация завършващите 4-та подготвителна група в детските градини и училищата в града са 1989.\nВ новото училище "Ал. Г. Коджакафалията" също ще се кандидатства за I клас чрез електронната система. Там ще бъдат приети 48 деца, които ще бъдат разпределени в 2 паралелки. Все още обаче сградата на новото училище се подготвя и ремонтните дейности не са приключили. Поради този факт, кандидатстването се извършва сега, но записването ще се осъществи след окончателното му завършване. Кандидатстването се извършва през електронната платформа на сайта на Община Бургас, като се попълва е-бланката в категория "Регистрация".\nКласирането при прием на деца в І клас в училище се осъществява на база точкова система. Ползването на предимства, заявени при подаване на регистрация, ще трябва да се докажат документално в момента на записване на детето в училище. На място трябва да се представят всички необходими документи, доказващи съответните предимства, в противен случай детето няма да бъде записано. Точки се получават и за бърза регистрация през електронната система.\nМайки на бъдещите първолаци дори разказват, че тренират предварително, за да могат бързо да попълват данните. Затова още през миналата година бургаски татковци-програмисти са написали софтуер, който да улесни регистрацията. Неудобството на този софтуер обаче е, че може да се ползва еднократно. Тази година напористи майки отново са се обърнали за съдействие към компютърните специалисти и само срещу 15 лева всяка може да си закупи нов, подобрен модул за бърза регистрация, съобщава БургасИнфо.\nПрограмата представлява плъгин за два от най-популярните браузъри - Хром и Мозила, и се инсталира лесно с един клик на мишката. Системата е много хитра, защото не нарушава по никакъв начин правила и закони. Единственото нещо, което прави плъгина, е, да запази предварително нужната информация и в деня и часа на регистрацията кандидатстващият е нужно единствено да рефрешне страницата, което става с един клик на мишката или с едно натискане на бутон f5 от клавиатурата.


Златна монета 10 франка Мариана - Tavex\nНачало Злато Златна монета 10 франка Мариана\nЗлатна монета 10 франка Мариана\nTavex има удоволствието да представи една европейска класика, небезизвестната френска монета от 10 франка Мариана, наричана още ... още\nТегло 2.90 грам\nВие получавате 352 лв.\nTavex има удоволствието да представи една европейска класика, небезизвестната френска монета от 10 франка Мариана, наричана още „френска монета Мариана и петела”. С богата история от над 600 години, златната монета от 10 франка припомня славата на Франция като една от великите сили на 19-ти и 20-ти век.\nСтандартизирани и оторизирани от самия Наполеон Бонапарт, 10 франка е една от най-ценените и търсени златни монети на Франция. В продължение на повече от век френските 10 франка демонстрират перфектна еднородност и точност и така благоприятстват развитието на световната търговия и стават основата на първия паричен съюз на Европа. Повече от 100-те милиона отсечени монети са ликвидни и широко признати на европейския пазар.\nС красив дизайн, илюстриращ очарователната и бляскава страна на френската култура, златната монета от 10 френски франка Мариана се предлага с достъпно тегло, което я прави подходяща за колекционерски артикул, подарък или инвестиция в злато.\n10 франка Мариана са отличителни френски монети. Монетата от 10 франка Мариана е най-известната монета на Франция, а също и една от най-добре познатите златни монети в Европа.\nЗлатните монети 10 франка Мариана са пари. Те са освободени от данък добавена стойност и поради това се приемат в цяла Европа, както от търговци на кюлчета, така и от инвеститори.\nЗлатните монети 10 франка Мариана са ликвидни. С повече от 100 милиона броя, отсечени от началото на 19-ти век, френските златни монети от 10 франка имат силна ликвидност и гарантиран пазар.\nЗлатни монети 10 франка Мариана са част от първия паричен съюз на Европа. Френските златни франкове са послужили като основа на Латинския валутен съюз - първият голям валутен съюз в Европа.\nЗлатните монети 10 франка Мариана са отличен начин да разнообразите портфейла си. Ниската корелация на златото с други финансови активи позволява на златните монети от 10 франка Мариана да служат като хеджиращ инструмент срещу пазарния риск.\nЗлатните монети от 10 франка Мариана са еквивалент на спестявания. Златните монети от 10 франка са идеален избор за всеки, който търси възможност за дългосрочни спестявания и който оценява сигурността и стабилността на притежаването на физически златни монети.\nФакт: цената на златото в BGN е нараснала 31.09% през последните 10 години. Най-ниската цена е била 1 684 BGN/oz, а най-високата 4 234 BGN/oz. Текущата цена на световния пазар е 3 396 BGN/oz.\nМариана, изобразена на френската монета от 10 франка\nКогато монетата от 10 франка Мариана е въведена през 1899 г., тя продължава по стъпките на монетната традиция на Френската република, според която златните франкове в обращение не изобразяват крал или император, а френските символи за победа, свобода, справедливост. Техните най-известни и разпознаваеми френски символи са петелът и Мариана. Петелът, изобразен на гърба на златните монети от 10 франка е френски християнски символ, свързан с победата. Кукуригането на петела по изгрев слънце се приема като ежедневна победа на светлината над тъмнината и злото. Петелът се превръща във важен символ през френския Ренесанс, когато Католическата църква играе решаваща роля в държавните дела на Франция. Днес петелът е неофициалният символ на Франция и често се използва като национален талисман на спортни събития.\nПортретът на Мариана, изобразен на лицето на златната монета от 10 франка, е комбинация от алегоричните персонификации на свободата и справедливостта. Изрисувана за първи път през 1775 г. от млад френски художник, Мариана добива популярност след Френската революция, когато има нужда от нов символ, който да представлява Първата френска република. Избран е ликът на младата Мариана, олицетворяваща младата, но решителна нова република. Днес Мариана е националният символ на Франция, изобразен върху френски евромонети, печати и официални правителствени лога. Тя символизира републиката и триумфа на свободата над абсолютисткото управление.\nПроизход на златния френски франк\nЗлатната френска 10 франкова монета е била узаконена от Наполеон Бонапарт\nНаполеон Бонапарт, считан за един от най-знаменитите военноначалници, много обигран и в политиката, в края на Френската революция успял да се утвърди като първия консул при новия френски консулски режим. Верен поддръжник на златото, през 1803 г. той узаконява стандартизирането и създаването на златната монета “Наполеон”. Първоначално новата монета била сечена в две деноминации – 20 и 40 франка. Деноминациите от 5, 10, 50 и 100 франка са въведени по-късно и са били сечени в различни моменти, но най-популярната и постоянно сечена била златната монета от 20 франка. Първата златна монета от 10 франка е пусната през 1850 година. Тя тежи 3.225 грама и съдържа 90%, т.е. 2.902 грама чисто злато. Златната монета от 10 франка е сечена з а последно през 1914 година и макар че дизайнът и изобразяваният лик са се променяли, деноминацията и еднаквостта на монетите са се запазили, допринасяйки за репутацията и полулярността на монетата като заслужаваща доверие монета. Съответно всички златни монети от 10 франка, сечени през 19ти и 20ти век са наричани “Наполеони”.\nФренската златна монета от 10 франка – златният стандарт на Европа\nЛицето изобразява лика на Мариана, френският национален символ на свободата, носеща венец от дъбови листа. Около Мариана стои текстът „REPUBLIQUE FRANÇAISE”. Отдолу е положен подписът на главния гравьор „J.C.HAPLAIN”.\nГърбът изобразява петел, стоящ в трева. Около петела е изписан текстът „LIBERTE EGALITE FRATERNITE”, който в превод означава „свобода, равенство, братство”. От двете страни на петела е указан номиналът от 10 франка, а отдолу е годината на изсичане.\nВсяка монета е индивидуално опакована по заявка в твърда пластмасова капсула.\n42.83 42,83 65.5 65,50\nПродаваме 3 582 лв. 3494 3494 3582 3582


Караниколов: Утре ще има среща между „Кинтекс“ и „Емко“\nУтре ще има среща между „Кинтекс“ и „Емко“, за да разговарят за взаимоотношенията им оттук нататък. Това каза пред журналисти министърът на икономиката Емил Караниколов след заседание на парламентарната комисия по икономическа политика и туризъм относно дейността на дружеството „Дунарит“ АД-Русе и „Емко“.\n„В Междуведомствения съвет не получаваме текуща информация, а крайни доклади. Ако докладът ни бъде предоставен по-рано, ще се съберем незабавно“, посочи той. „Имало е разговор между „ВМЗ- Сопот“ и „Емко“. Доколкото съм информиран от „ВМЗ“ са питали дали дружеството продава стоката или част от нея“, коментира Емил Караниколов.\n„Когато на производствената площадка имаш боеприпаси, които се съхраняват, за мен трябва законът да казва да се спре производството, а не вносът и износът. Защото ти така не можеш да се освободиш от наличните стоки. Ако тази идея бъде одобрена ще променим закона“, обясни министърът на икономиката.\nКараниколов уточни, че дружеството „Емко“ от много време не плаща на Министерство на отбраната наем на складовете, които използва. „Доказано е в съда, че офшорката, притежаваща „Дунарит“ е от престъпна дейност и има доказателства кой е нейният собственик- Цветан Василев. В следствие на тези доказателства съдът е блокирал вписването на всякакви действия по партидата на „Дунарит“, посочи икономическият министър.\n27.09.2017 17:47 27.09.2017 17:48\nБизнес, България "Дунарит""Емко"ВМЗ- Сопотвоенен заводЕмил КараниколовМинистерство на икономикатаминистър на икономикатапарламентарната комисия по икономическа политика и туризъмсреща\nФИФА разследва манипулиране на резултат в световна квалификация 19.02.2020 23:57\nШефът на АПИ проведе срещи с кмета на Бистрица и Панчерево


Областният управител с поздрав към дамите -\nНачало Новини Сливен Областният управител с поздрав към дамите\n08 мар. 2019, 8:09\nПозволете да Ви поздравя с празника и да Ви благодаря за това, че придавате смисъл на най-важните неща в живота: майчинството, любовта, всеотдайността! Благодаря за труда Ви – вкъщи и на работното място, и за духовността, с която ни зареждате!\nЖелая Ви да сте здрави и щастливи! Да получавате много обич и признание, каквито заслужавате!\nС уважение: Чавдар БОЖУРСКИ – Областен управител на област Сливен\nПредишна статияЧестито на Веселина Седларска и от областния управител\nСледваща статия12 отбора ще участват в Петия пролетен турнир по футбол за ученици


Температура 37.2 при ранна бременност, която направо ме поваля :: BG-Mamma\nТемпература 37.2 при ранна бременност, която направо ме поваля\nТемпература 37.2 при ранна бременност, която напра...\n24 юни 2010, 15:56 ч.\nМоля, кажете, ако и вие сте имали такъв проблем. Всички казват, че е нормално, но аз не мисля, че е нормално да нямам сили да отида дори до тоалетната.\nmolq, kajete,ako i vie ste imali takuv problem. Vsichki kazvat, che e normalno, no az ne mislq,che e normalno da nqmam sili da otida dori do toaletnata\nМоля, спазвайте правилата на форума и пишете на кирилица!\nПоследна редакция: пт, 02 юли 2010, 22:25 от Mamma\n# 1 24 юни 2010, 16:20 ч.\nздравей, сега влязох в осмия месец и първите 2 месеца бях по същия начин като тебе- даже ми тъпкаха със съма ти лекарства и антибиотик даже пих докато разберае ЛЕКАРИТЕ че съм бременна. трябва да си почиваш и ще мине.. няма друг лек- аз само ядях и лежах- нищо не можех да направя. почивай си и гледай филми и ще ги изкараш тези ранните месеци\n# 2 25 юни 2010, 09:56 ч.\nЧестито! Не те поваля температурата, а бременността. Почивай си по-вече и се наслаждавай на този прекрасен период от живота ти. През второто тримесечие няма да е така. Лека бременност ти желая!\n# 3 25 юни 2010, 12:15 ч.\nблагодаря ви :\n# 4 26 юни 2010, 16:27 ч.\nПо принцип казват че Т 37.5 е нормална за бременните.Както са ти казали момичетата-почивай и се наслаждавай на бременноста.Аз нямах такава Т а директно 39-40 Лека беменност ти желая\n# 5 26 юни 2010, 23:21 ч.\nТемпературата е по-висока, заради високите нива на прогестерон.\nСпокойно нормално е.\nКашлица при бременност!\nИсла-касис при бременност.\nРазтривка с ракия и аспирин по време на бременност.


/ • Какво става с тази профилактика? - Ева Войдилло\nКАКВО СТАВА С ТАЗИ ПРОФИЛАКТИКА?\nНужно е цялото село, за да се възпита едно дете.\n— африканска пословица\nЗа някои хора детството и ранната младост са години на неудържима енергия и страст към живота, на спонтанен ентусиазъм, самоувереност, укрепване на характера, на личностно развитие. За други това е период на болезнена самота, на безразличие и безнадежност, поддържани от мрачно безпокойство, обърканост и затваряне в себе си.\nНие, възрастните, често гледаме младите с ужас и безпомощност, оценявайки ги критично и с чувство на превъзходство. Почти така, като че ли самите ние сме прескочили този етап от развитието си и веднага сме станали толкова силни, благоразумни и умни като днес (а всъщност — такива ли сме всички в действителност?).\nПри това средата, която създаваме за нашите деца, изобщо не благоприятства за оформяне на чертите, каквито изискваме от тях да притежават: да са отговорни и лоялни, и да обичат своето отечество, семейство и ближни. Точно обратното: ние изградихме свят, в който се провеждат войни, царува насилието и законът на юмрука, където обществото е скарано, всички тичат и се надбягват без памет, а водачите на народа лъжат, грабят и без капка достойнство се бутат помежду си за по-добри постове. Много от нас живеят нездраво, неморално и материалистично. Но пък искаме децата ни по някакво чудо да живеят здраво, морално и духовно. Чудеса няма, във всеки случай такива чудеса.\nМалко опростеният, но истински, принцип на възрастовата психология казва, че децата не правят това, което ние им казваме, а това, което ние правим. С други думи, децата не се учат интелектуално, а чрез подражание, изживяване. Следователно с нищо няма да помогнат учебниците по профилактика, "въвеждани" от госпожата в училище два пъти седмично, ако същевременно домът, родителите, бабите, лелите и чичовците, съседите, колегите и колежките, а също така и техните домове, не започнат да живеят в мир, взаимно уважение, честност и доверие, споделяйки помежду си чувства, помощ и подкрепа.\n"Ако е така наистина, това е много лоша новина" — ми отговори на подобна реплика една позната учителка от основно училище в един от варшавските квартали. Вярно, не много добра. Ние сме обучили хиляди класни учителки да "въвеждат" профилактични програми от учебници, в очакване, че децата ще престанат масово да пият бира, да пушат цигари, да опитват наркотици. А децата някак си не престават — което всъщност е можело да се предвиди, най-малкото от тези, които поне малко са изучавали възрастова психология. За съжаление, от изучаването на здрав живот само в училище, децата няма да заживеят такъв.\nМоже би ако уроците по физическо и спортните занимания започнат изведнъж да се провеждат ежедневно и на добро ниво, с добри, запалени треньори, тогава и без учебници по профилактика половината от децата биха избрали тренировка по карате или баскетбол, или тенис вместо да висят в двора край кошче за боклук с цигара и биричка. Но това засега е нереално. Реални са "уроците" по профилактика, нищо, че съвсем неефикасни, но поне успокояващи съвестта на дейците и позволяващи им да похарчат няколко милиона злоти.\nНаскоро работих с трима британски специалисти от King College of London, които в момента се занимават с реформиране на затвори, но които сред своите постижения имат също и интересни изследвания и трудове, свързани с обучението на младежта "към здрав живот". Те са разпознали няколко мита, които са се разпространили в съзнанието на много съвременни общества. Някои от тях ми се виждат познати и при нас, като например:\n• За успех се смятат единствено НАЙ-високите постижения. Прекомерната амбиция води до пренебрегване на нормалните човешки дела. При децата, които имат среден успех, това поражда отчаяние, загуба на интереси, търсене на екстремни преживявания. Детето (и ние също!) трябва да бъде убедено, че е добре просто да си добър колкото можеш, не непременно - най-добър.\n• Умереност означава посредственост. Посредствеността според стереотипни убеждения, е нещо отрицателно. Децата не искат да минават за посредствени, затова търсят потвърждение на своята необикновеност в антиобществени, антиучилищни, антисемейни прояви. Детето (и ние самите!) трябва да бъде убедено, че умереността е знак на зрелост, а не на посредственост.\n• Повече значи по-добре, по-ново - по-добро. Много характерно за нашата цивилизация е надбягването с цел умножаване на материалните блага, манифестация на разточителство. Това влияе върху децата, коитооценяват другите хора чрез материални критерии. Трябва да отучим децата (и себе си!) от такова надбягване за материални блага.\n• Най-важното е да си угодиш. Релативизмът в оценяване на жизнените цели и начините за постигането им способства за оправдаването на всякакви поведения, дори неморални и антиобществени. Трябва да научим децата (и себе си!), че никой не е пъпът на света и че скоростната гратификация осигурява само моментно удоволствие, а в крайна сметка често бива вредна.\n• Учителите и педагозите могат да заместят родителите във възпитаването на децата. Държавата, обществото и родителите повярваха, че училището може да замести дома и да втълпи на децата висши ценности и идеали, способността да обичат и да изразяват чувствата си, уважение към по-възрастните, грижливост спрямо по-слабите, доверие, самоувереност, висока ценностна система, издръжливост и устременост към достойни цели, а на всичко отгоре също и добри маниери и културни навици. Никой освен мама и татко не може да научи децата на всички тези неща. Това е най- глупавият мит, а при това и много вреден, защото потиска родителите (които придобиват наивно нереални очаквания спрямо училището), потиска учителите (защото не им се удава да "преработят" децата на "по-добри"), потиска и децата (защото нямат представа защо всички непрекъснато им се ядосват и им мрънкат).\nНикога не съм смятала, че флегматичните англичани са толкова големи мечтатели и фантазьори. А точно това подсказват техните предложения. Ето някои стратегии, насочени към оправяне на занемарените възпитателни цели спрямо най-малките граждани:\n• Организиране на обществени структури, в които младите да се срещат с по-възрастните, за да правят нещо заедно. Пенсионерите и неработещите възрастни заедно с децата и младежите полезно биха прекарвали времето, когато родителите на тези деца са заети с работа, а уроците в училище вече са свършили.\n• Обучаване на младежки лидери и "жизнени водачи ", които да помагат на трудни или деморализираш деца. Помощта трябва да се състои в активно участие в техния живот и въвличане на трудните деца в занятия и действия заедно с добре функциониращите деца.\n• Учене на децата на трите "R":responsibility(отговорност), respect (уважение), remorse(угризения на съвестта). Децата трябва да ги учат едно временно вкъщи, в училище и в непосредствена съседска среда.\n• Учене на доверие във Висшата сила. За едни това ще бъде религия, за други вяра в Доброто, за трети - в Хармонията на Духа - защото, за да живеем заедно на този свят, няма значение кой как разбира Бога, Абсолюта или Висшата сила. Важното е да не приписваме на човека твърде много всемогъщие и власт.\n• Разпространяване на убеждението, че човек следва да е най-добрият себе си, какъвто може да бъде. Нека всеки върши добре това, което умее, без прекомерни амбиции и без да прекалява. Да бъдем автентични и отворени за промяна.\n• Да помним, че днешните деца това са утрешните възрастни. Следователно да се грижим за тях така, че те да научат от нас да се грижат за своите деца толкова добре, колкото го правим ние.


2014 Опел Астра Седан 1.8i AUTO кола под наем в Велико Търново\nВЕЛИКО ТЪРНОВО коли под наем - 2014 Опел Астра Седан 1.8i AUTO\nКоли под наем Велико Търново » Рент а кар 2014 Опел Астра Седан 1.8i AUTO\nУсещането за пълна безопасност ще ви даде възможност да оцените аеродинамичните характеристики и спортен нрав на 2014 Опел Астра автоматик. Макар и компактен, автомобила предлага просторно купе, в което удобно могат да пътуват до 5 пътника. Астра автоматик е богато оборудвана с въздушни възглавници, електрически стъкла, централно заключване с дистанционно управление, климатик, регулируем волан, ABS, CD плейър, електронна система за управление. 5 звезди на тестовете на Euro NCAP за защита на пътниците е гаранция, че ще пътувате в един надежден автомобил със здрава конструкция. Като добавим и икономичния двигател, 2014 Опел Астра автоматик е един добър избор на автомобил под наем за вашето пътуване в България. ВЕЛИКО ТЪРНОВО КОЛИ ПОД НАЕМ\nАвтоматична скоростна кутия, Бензин, 4+1 пътници, 5 врати, Багаж: 2 големи + 1 малък куфар, Климатик, CD плейър, MP3 плейър, Радио, Въздушни възглавници, ABS, Поставка за кафе, Аларма, Централно заключване, Хидравличен волан, Ел. стъкла, Ел. огледала, Темпомат, Коли под наем в Велико Търново - от 13,3 EUR


Зимзелен Vinca minor L. - Съновник\nНачало/Билки/Зимзелен Vinca minor L.\nКои части на Зимзелен притежават лечебни свойства:\nПолезни съставки на Зимзелен:\nКъде се среща Зимзелен:\nПриложение на Зимзелен:\nВечнозелено многогодишно тревисто растение (прил. 75), е изправени цветоносни стъбла, високи 15—40 см и лежащи вегетативни, които се вкореняват. Листата са срещуположни, елипсовидни, кожести, блестящи, целокрайни, дълги 3—5 см и широки 1—2 см, презимуващи. Цветовете са сини, петделни, единични и са разположени на дълга дръжка в пазвите на листата. Чашката е петлистна, дребна, със сраснали в основата чашелистчета. Венчелистчетата са също сраснали и горната част образува петделен диск. Тичинките са 5. Плодът е продълговато вретеновиден, съставен от 2 удължени самостоятелни части, с по 6— 8 кафяви семена. Цъфти от април до юни.\nИзползва се надземната част — трева (Herba Vincae minoris) и листата (Folia Vincae minoris).\nЗимзеленът — Vinca minor L., не трябва да се смесва с Vinca major L., чиито листа са със сърцевидна форма и към долния си край са стеснени изведнъж в дръжка, или с диворастящия у нас вид Vinca herbacea W. et K., който е с дъгообразно извити и вкореняващи се върхове на стъблата и с продълговато яйцевидни, по краищата ресничести, тънки, опадащи през зимата листа.\nЛистата съдържат от 0,30 до 0,50% алкалоиди, производни на индола. Изоли¬рани са около 30 алкалоида, между които преобладаващо е количеството на алкалоида винкамин Съдържат и флавоноидите рутин, робинин, кемпферол; урзолова и хлорогенова киселина, дъбилни вещества и др.\nРасте като декоративно растение, отглеждано често в градините. Понякога се среща и подивяло. Расте на сенчести места.\nЗимзеленът има способност да понижава артериалното налягане, това се дължи на съдържащите се в него алкалоиди и по-специално на винкамина. По характера на своето действие тези алкалоиди се доближават до алкалоидите на индийския храст рауволфия серпентина, от който се получава известният резерпин. Притежава способността да успокоява нервната система. Разширява мозъчните кръвоносни съдове, премахва главоболието, дължащо се на спазми на тези съдове.\nНачин на употреба – Приготвя се отвара от листа (1 чаена лъжичка листа се варят с 250 см3 вода в продължение на 15—20 мин). Това е еднодневна доза, която се разделя на 3 приема.\nБългарската фармацевтична промишленост приготвя препаратите винкапан и, винкадрекс, притежаващи хипотензивно действие при леки форми на хипертония.\nартериалното налягане билка зимзелен


ПАНИКА | В ОГЛЕДАЛОТО НА ДУМИТЕ\n← Уилям Гласър и неговите 10 принципа за избора в живота\nИЗВЪНРЕДНО ПОЛОЖЕНИЕ: Почивката, която иначе не си позволяваме да си дадем →\nPosted on февруари 28, 2020 | Коментарите са изключени за ПАНИКА\nДумата „Паника“ идва от старогръцката митология. Когато бог Пан свирел пронизително, всички се изпокривали в миша дупка и треперели от страх. Паниката, според Уикипедия, е психологическо състояние на внезапен страх, предизвикан от реална или въображаема заплаха, който надделява над трезвата мисъл.\nВ нашия технологичен век, когато всички сме в ръцете със смартфони, ролята на пронизителния звук, който ни плаши, се изпълнява от медиите. И да не искаш да четеш за коронавируса, новините ти изскачат на екрана. Пък и всички вече говорят за това – в магазина, в трамвая, във Фейсбук, не си глух, а и напрежението се усеща във въздуха. Ако още не си се паникьосал напълно, най-малкото си станал по-наблюдателен – оглеждаш се за кашлящи и кихащи в транспорта и на работното си място. Подобрил си хигиената си – миеш си ръцете през половин час. Казваш си „Няма страшно“, но за всеки случай попълваш хранителните си запаси и тези от лекарствени и дезинфекциращи средства.\nПаниката е налице, колкото и да я отричаме пред себе си и пред другите. В една или друга степен всички се страхуваме, всички сме нащрек. А това означава излишества адреналин и кортизол в организма ни, които не ни помагат, напротив – пречат на нормалното ни функциониране.\nНужно ли ни е това? – Не мисля. Но по навик живеем повече в миналото или в бъдещето, отколкото да се съсредоточим в случващото се тук и сега. Манипулацията е в ход. Информацията, която ни се поднася ежедневно от два месеца насам, дори и да няма за цел да ни манипулира, прави точно това. Въздейства се на базовия ни инстинкт – този за самосъхранение. Всичко друго остава на заден план – задачата да оцелеем е най-важната. Променя се неусетно мисленето ни, поведението ни. И колкото по-неясна е заплахата, толкова по-голям е страхът ни.\nНо даваме ли си сметка, че това е страхът от бъдещето, което няма как да предвидим с точност, а още по-малко да предотвратим. Въображаем страх, който контролира мислите и поведението ни. Страх в аванс… от нещо, което може да ни се случи, но може и да не ни се случи. „Тук и сега“ остават на заден план, отлагаме ги за по-добри времена, сега е важно да се подготвим за „утре“. Не ви ли се струва нелепо?\nПубликувано на Статии и тагнатоМаруся Берон, бъдеще, гещалт психотерапия, заплаха, инстинкт, информация, коронавирус, манипулация, медии, минало, паника, поведение, смартфон, средства за дезинфекция, страх, страхове, тук и сега. Запазване в отметки на връзката.


Начало България 183 години от рождението на Васил Левски\nВ Националния музей „Васил Левски“ ще бъдат връчени наградите на участниците в международния студентски конкурс на тема „Васил Левски – диалози във времето, диалози с времето“.\nВечерта ще бъде изнесено с воински почести знамето на Карловския революционен комитет, след което ще започне тържественият митинг–заря. Председателят на Народното събрание Цвета Караянчева ще приеме почетния строй на представителните роти от 61-ва Стрямска механизирана бригада и ще произнесе слово.\nПразник на гр. Левски\nпредишна статияЛично Елизабет II даде рицарско звание на 100-годишния ветеран Том Мур (ВИДЕО)\nСледваща статияЕКСКЛУЗИВНО Проф. Владимир Чуков: Видя се, че без САЩ, Турция директно ще затъне\nОще от: България, В РАЗВИТИЕ, Култура, На фокус, Новина


Четирите епохи - Словото\n1. Златната епоха (Сатя-Юга).\nИма 4 епохи: Златна епоха, сребърна, медна и желязна епохи. Някога е съществувала златна епоха, когато на земята е живяла първата раса. Тя се отличавала с висока култура, до която човечеството ще дойде едва след 400-500 хиляди години. Първоначално в тази златна епоха на човечеството се казва, че Бог създаде човека по образ и подобие Свое. Значи тогава Бог създаде първия Адам, който не е слязъл на Земята. Раят, за който се говори в Писанието, представя една величествена култура, която се отличавала от сегашната по наука, изкуство, техника, философия. Тогава и земята не е била като сегашната. Този златен век на човешката култура е тъй наречената първа раса на боговете, онази велика епоха, велика култура, когато ангелите са пеели в Божествената зора на живота.\nСега ние се намираме сега в преддверието на златния век на човечеството. Това е тъй нареченото идване Царството Божие на земята. Новият живот иде. Новата епоха ще бъде златна епоха – епоха на шестата раса. В името на Бога на любовта, хората трябва да си съдействат да се подигнат. Те трябва да изпълнят волята Божия, защото иде златната епоха, иде Царството Божие на земята.\n2. Краят на желязната епоха (Кали-Юга).\nСветът днес се намира в своята последна фаза на живот, която е желязната епоха. Досега са минали три епохи: златната, сребърната, медната и сега е желязната епоха. Ние сме сега в края на желязната епоха. Бъдещата епоха, за която ви говоря, бъдещата, новата раса, тя ще бъде златната епоха, за която всички трябва да се готвите.\nДумите желязо и цимент вървят заедно. По-нататък човек не може да отиде. Ако отиде по-нататък, човечеството ще умре. Желязото и циментът ще унищожат и последната капка на живота, която днес съществува. Ако сегашните условия на живота не се изменят, всички ще измрат, нищо няма да остане в живота. Новата епоха, която е влязла вече, аз я наричам златна епоха на човечеството. Аз я наричам още епоха на светлината, епоха на електричеството и на магнетизма.\nСледователно, ако трябва да си служите с ножове и вилици, те трябва да бъдат златни, а не железни. Чиниите, в които ядете, трябва да бъдат от най-фин порцелан, а тенджерите в които готвите – от чисто злато. Калайдисаните съдове, в които днес се готви, не са за препоръчване. Калаят е допринесъл големи злини на човечеството. Хората от новата култура ще си служат със златни, или поне със сребърни тенджери, вилици, лъжици и ножове. Желязото ще бъде заместено със злато или със сребро. Само ралата ще бъдат железни. Кога ще дойде това време? Когато хората направят завет с Господа.\nСегашният живот ще определи това, което Бог е определил за вас в бъдеще, пак на земята. Новата епоха, златната – ще бъде епоха на шестата раса. Всички вие трябва да бъдете готови, понеже ще дойдат предците. И тогава ще има радост, веселие, голямо знание и сила. И тогава всички мъртви ще излязат от гробовете. И живите ще се променят. Грозните ще станат красиви, а красивите ще станат още по-красиви. Глупавите ще станат умни, а умните ще станат още по-умни. И цялата земя ще стане райска градина. Поздравявам ви с новата епоха. Съберете си багажа в железния век, раздайте всичко и се пригответе за новия век, за златния век. Това е възвишеното, благородното. Всяка омраза ще изчезне от земята и хората ще живеят така, както Христос е живял.\n3. Четирите епохи/векове на човечеството.\nЧовечеството минава през четири фази. Първата фаза е, когато главата на човека е от злато; втората фаза е, когато коремът и бедрата му са от мед; третата фаза – коленете му са от желязо и четвъртата фаза, когато нозете му са една част от желязо, а друга – от кал. Такъв образ сънувал вавилонският цар Навохудоносор. Минаването през тези четири фази ще стане в един период от 400 години: златният век трае сто години, сребърният също сто години, останалите два – медният и железният също по сто години. Сега българите минават своя златен век, останалите европейски народи минават железния век. И ако българите загубят днешните условия, тогава това ще се пренесе в друг народ. И България бъде на опашката на другите държави и то закачена на косъм.\nПонеже българите минават златния си век, сега имат най-добрите условия. Намират се в началото и не са достигнали още кулминационната си точка. Макар и малък народ, в духовно отношение, те представляват банка, която ще кредитира другите народи и в бъдеще тези народи ще му се отплащат. Златният век е почнал в България, когато Бялото Братство е почнало да работи в тая страна. Богомилите едно време от България се разпространиха на запад. И сега това движение от България ще се пренесе в другите славянски народи и навсякъде.\nЗазоряването на златния век у славяните ще дойде по-рано, след 25 години, както пролетта идва понякога по-рано, отколкото друг път. Топлото течение иде. Най-късно до края на този XX век, славянството ще излезе от железния си век и ще влезе в златния век на своята история. Но неговата мисия няма да бъде тясно националистична или расова, а общочовешка и духовна. Русия е в железния си век, затова са тия нещастия. През XXI в. тя ще влезе в златния, а България ще влезе в сребърния си век. Понеже сега България е в златния си век, ще бъде пазена и закриляна от Провидението и трябва да държи неутралитет. Никой няма да стори зло на тази страна, която кредитира цяла Европа, тя само малко може да бъде засегната, но и това може да бъде избегнато.\nТова, дето е казано, че „Дето е текла вода, пак ще тече“, се отнася и за България, понеже тук са работили богомилите, сега отново се проявява аналогично движение. По-добре е в малка държава да се привлича внимание към новото, отколкото в голяма. Така е било всякога. И Египет, когато е бил цветущ, не е бил голяма държава, а и с Палестина е същото. Българският народ се освободи от турско робство именно заради делото на Бялото Братство. Сега е съдбата на народите. „Кротките ще наследят Земята“. Няма отмяна и отлагане. Съдбата е настанала вече. От 5400 години Небето подготвя българския народ за днешната епоха. Сега Христос се явява в славянството с център българския народ. Понеже цикълът е много напреднал, то време за отлагане няма, а и дума не може да става да го отменяваме. Българският народ, ще не ще, ще изпълни своята задача. Могат да останат и триста хиляди българи, но възложената им от Небето мисия ще изпълнят. Българите трябва да се повдигнат духовно. Вярно, че в материалното не им върви, но у тях трябва да се развие вярата, да бъдат носители на Божественото. В България има много ясновидци, това е добър признак – Духът действа.\nОсвен този период от 400 години – сто години за златния век, сто за сребърния, сто за медния и сто за железния, има и една периодичност от 22 години. В 22 години нещата се повтарят. После взимат двадесетте и четири часа на денонощието. В 24-тях часа на денонощието някои часове съответстват на твоя златен век, някои на сребърния, някои на медния и някои на железния. При златния век ти имаш вече връзка с ангелите на Слънцето. При сребърния век имаш връзка е енергиите на Луната. Те са две светила, които играят важна роля. Те се поляризират едно друго. Слънчевата енергия дава светлина и топлина, а пък лунната енергия е отражение. Когато хората станат много хладнокръвни, те са в своя сребърен век. Казват, че англичанина е много хладнокръвен. Той е дошъл, в своето развитие, до своя сребърен век.\nАналогично е например и с цветята – розата сега едвам прекарва златния си век. Тя е нагиздена хубаво. Но сребърния век не е прекарала. После ще дойдат медния и железния век. А пък карамфилът е преминал всичките и сега се намира във втора една фаза – започнал е нова фаза.\nВие сте разни епохи на вашата възраст. Някои от вас минавате златния си век. Някои – сребърния, някои – медния, други – железния. Всички хора не са еднаква фаза. Някой казва: „Рало, рало!“ Някой казва: „Сила, сила!“ Някой казва: „Парици, парици!“ Някой казва: „Трябва раумност.“ Разумността в човека кой век е? Разумността, това е златния век в човека. Да си разумен, това е златния век. Щом дойдеш до силата, това е сребърния век. Щом дойдеш до парите, това е медния век. А щом дойдеш до ралото, щом си взел мотиката и казваш: „Трябва да се копае“, ти си в железния век. Казваш: „Няма какво да се прави, ще се носи тая мотика.“\n4. Четирите епохи на християнството.\nИ християнството минава също през тези четири епохи. И то не е влязло още в златния си век. Още много години ще изминат, докато влезе в златния век. Когато човек минава от една епоха в друга, докато разбере нейните закони, ще се намери в големи противоречия. Богатият човек, който не е организиран, ще употреби богатствата си само в ядене и пиене. Понеже не е работил на младини, нито е придобил знание, той не е придобил също и мъдрост. А мъдростта и знанието – това е златото на физическия свят. През този период, сърцето трябва да придобие добродетели, волята да стане силна. Това е истинското положение на човека. Златната глава е глава на знанието и на мъдростта; тя излъчва светлина. човек, в когото мисълта, чувствата и волята са свързани в едно, може да разбере своето предназначение и да изпълни Божията воля.\nДа допуснем сега, зима иде. Стягате се: въглища ви трябват, дърва ви трябват, дебели дрехи трябват. Но това колко ще продължи? Три-четири месеца, след туй ще се измени времето. Сега Слънцето отива на юг, после ще дойде на север. Казвате: „Ние не виждаме.“ Ще видите, като почне Слънцето да иде в северното полушарие и започне да ни става топло, ще трябват тънки дрехи, с тия дебелите дрехи не върви. Понеже живеем в зимата. Християнството претърпява най-хубавото време. Християнството още преживява своя златен век. Но сега има златна зима, има и златна пролет, има и златна есен, когато е пълно с плодове. Има и златно лято с добри условия. Златната пролет е най-хубавото време.\nНе искам да говоря преди 2000 години, във времето на Христа, какво е било. В света християнството е преживяло два Божествени деня. Трябва да преживее 7 деня – една седмица. Християнството има най-малко запас от 7000 години. Вие ще минете вашия златен век, ще минете вашия сребърен век, ще минете вашия меден век. Ще минем през епохата на Истината, ще минем през епохата на Любовта и през епохата на Мъдростта. Ще минем през епохата на живота, през епохата на знанието и през епохата на свободата.\n Тези епохи, ери или цикли от време се срещат почти във всички култури. В древноиндийските писанияте са наречени юги: Satya-Yuga (Епоха на Истината – Златна епоха), Treta-Yuga (Епоха на човечеството – Сребърна епоха) и Dvapara-Yuga (Епоха на съмнението – Бронзова/медна епоха) и Кали-Юга (санскр. Kali-Yuga – Желязна епоха) – последната четвърта епоха от цикъла „Юги“, наречена още Тъмна епоха, олицетворение на злото, за която и Учителя споменава в своите беседи и лекции. В еврейската традиция ги откриваме в книгата на пророк Данаил (2 глава), където цар Навохудоносор сънува великан със златна глава, сребърни гърди, медни бедра, железни крака и глинено-железни стъпала. В гръцката култура ги намираме още при Хезиод в неговите „Дела и дни“.\n Това е т. нар. „Голям“ цикъл.\n Тук се говори за „Средния“ цикъл, който обхваща период от около 2100 г.\n Епоха на Водолея.\n Те имат символично отношение към бронзоват/медна епоха.\n Връзка с трите епохи, съответно – желязна, златна и сребърна.\n Навуходоносор II (630 г. пр.н.е. – 562 г. пр.н.е.) е вавилонски цар, син на Набопаласар, основател на Нововавилонското царство. Той e най-значимият владетел на това царство, който разширява значително територията на държавата. Счита се, че построява Висящите градини на Вавилон – едно от седемте чудеса на света. В книгата на пророк Данаил са разказани различни случки от неговия живот и царуване.\n Това е „Малкият“ цикъл.\n Оттук могат да се направят изводи както за „Средния“, така за и „Малкия“ цикъл.\n Някъде в литературата може да се срещне и като бронзов век/епоха. Бронзът е сплав от мед и калай, който се отличава се с ковкост, разтегливост и лесни възможности за обработка. Той е открит 4000-2000 г. пр. Хр. през т. нар. бронзова епоха. Отличителен е със своята твърдост и ниска точка на топене, заради и което спомогнал за изработката на оръжия и сечива, които окончателно изместили медните от халколита и каменните от праисторическо време. Бронзът от своя страна е изместен от желязото, което е по-здраво и устойчиво както за изработката на предмети за бита и производството, така и за оръжия. Бронзовата епоха отстъпила пред желязната в историята.\n От съня на Навохудоноср.


Велико Търново - Телевизия КИС 13 - Новини от Русе, Разград, Търговище и Велико Търново! - Results from #261\nИвета Кабакчиева официално встъпи в длъжност като заместник-областен управител на Велико Търново. Тя бе представена пред екипа на Областна администрация от областния управител проф. д-р Любомира Попова. Новият заместник-областен управител има 10…\nПредложиха акад. Антон Дончев за Доктор хонорис кауза на Великотърновския университет\nГолемият български писател академик Антон Дончев беше предложен днес за почетното звание "Доктор хонорис кауза" на Великотърновския университет "Св. св. Кирил и Методий" за съществения му принос в развитието на…\nтелевизия "КИС 13" 17 Май 2017\nИнж. Детелина Борисова официално встъпи в длъжност като заместник-областен управител на Велико Търново. Тя беше представена пред екипа на Областна администрация от областния управител проф. Любомира Попова. Детелина Борисова е родена на 5 април 1972 година.…\nС поднасяне на венци и цветя пред паметника на Кирил и Методий започна патронният празник на Великотърновския университет. Тържеството уважиха вицепрезидента на България Илияна Йотова, заместник – министърът на труда…\nНа 11 май Великотърновският университет ще отбележи своя патронен празник\nНа 11 май Великотърновският университет "Св. св. Кирил и Методий" отбелязва своя патронен празник. Ще има много чуждестранни делегации, а почетен гост ще бъде вицепрезидентът Илияна Йотова. По думите на…\nОбсъдиха сътрудничеството между азербайджански университети и ВТУ\nтелевизия "КИС 13" 21 Март 2017\nВъзможностите за сътрудничество обсъдиха на среща във Великотърновския университет, ректорът проф. д-р Христо Бонджолов, посланика на Азербайджан Наргиз Гурбанова и Нурлана Алиева, която е ректор на Славянския университет в Баку. …\nЯпонският посланик гостува във Великотърновския университет\nИзвънредният и пълномощен посланик на Япония Н. Пр. Шиничи Яманака гостува във Великотърновския университет. Той се срещна с ректора проф. д-р Христо Бонджолов. Бяха обсъдени теми свързани със сътрудничеството с…\nВъв Великотърновския университет представиха новата книга на алпиниста Боян Петров "Първите седем"\nПредставиха книгата „Първите седем“ на алпиниста Боян Петров във Великотърновския университет. След толкова много постижения и отличия, последното, от които е и „Мъж на годината“, Боян Петров решава да обобщи…\nтелевизия "КИС 13" 20 Февруари 2017\nДен на отворените врати се проведе във Великотърновския университет "Св. св. Кирил и Методий". В сградата на аулата на висшето училище бяха поместени щандове на факултетите на университета, където кандидат-студентите…


Актьорите от „GoT“ реагират на любовната сцена между Джон и Денерис : Chronicle.bg\nАктьорите от „GoT“ реагират на любовната сцена между Джон и Денерис\n30 август, 2017\t11:17\t | от\tchronicle.bg | Кино&Телевизия\n„Game of Thrones“ най-сетне доведе до логичен край сексуалното напрежение между Джон Сноу и Денерис Таргериен, и го направи по типичния си начин.\nЦелият GoT свят се развълнува от може би най-вълнуващата секс сцена в шоуто досега. А чудите ли се какво мислят за нея самите актьори?\nМоже да разберете от това behind-the-scenes видео.\nДокато двамата се отдават на привличането си, Бран Старк обяснява как задължително Джон трябва да знае истината за произхода си. Но защо, Бран? Няма ли Денерис и Джон, ръка в ръка, да бъдат по-силни? И има ли начин Бран и Сам да си държат устите затворени? Все пак Нед Старк го праави в продължение на 20 години.\nНо едва ли…пазенето на тайни в името на нечие добруване не е точно в GoT стил. Както казва Айзък Хемпстед-Райт във видеото, „Точно когато всичко си идва на мястото, точно когато всички трябва да се обединят и да се бият заедно срещу злото, играта на тронове отново ще ги раздели.“\nДори Бран и Сам да замълчат за това, което знаят в следващия сезон, Кит Харингтън изглежда убеден, че връзката между Джон и Дани не е добра идея, дори ако оставим инцеста настрана. Чуваме го да казва: „И двамата знаят, че е грешно, че ще доведе до проблеми…но това е като бърз, еднопосочен влак. Не можеш да спреш това, което се случва“.\nПитър Динклидж също се включва с коментар: „Опасно е за всички, които са замесени. Вероятно в точно този момент в каютата и за двамата е добре. Но не можеш да почувстваш облекчение дори заради красотата на това между тях“.


Благодаря на медиците от УМБАЛ – Бургас, каза Стефан Диомов. Благодарение на тези светли хора оздравях, сподели бащата на „Тоника“\nКлючови думи: Стефан Диомов, УМБАЛ Бургас, коронавирус, песен за медиците, Здравка Инджова, Иван Йотов\n07 Април 2021, Сряда, 10:08 ч.\nКомпозиторът Стефан Диомов написа песен за белите ангели от УМБАЛ – Бургас, които воюват на първа линия с коварния коронавирус и помагат на хората да оздравеят. Маестрото и новото попълнение в „Петте сезона“ Богомила Цекова я изпълниха в ефира на бТВ.\n„Браво на медиците, че имате сърца добри! Нека всички кажем на медиците „Браво!“ и с дълбок поклон да им благодарим!“, пяха те.\nПесента е написана в знак на благодарност за медиците, които се борят с пандемията от коронавирус и към лекарите от УМБАЛ – Бургас, които го излекуваха, уточниха водещите на „Тази сутрин“.\n„Последният път, когато маестрото разговаряше с Антон Хекимян бе в болничната стая, докато се лекуваше от COVID-19. Малко след това бе изписан и повторно приет след усложнение“, уточни репортерът на бТВ Лора Стаматис.\nСега Диомов е у дома и отново твори.\n„Усмихнат съм. Вървя към подобрение и се радвам на живота, а бях много зле“, сподели той.\n„Днес е 7 април – Денят на медика. Искам да поздравя тези светли хора, защото благодарение на тях аз се върнах в живота. Браво на тези хора, защото те заслужават възхищението на цялата планета!“, възкликна бащата на „Тоника“.\n„Виждах им усмивките, макар че бяха с маски всички. Никога няма да забравя усмихнатите им очи, защото бяха добри и желаеха моето оздравяване. Всеки ден ми казваха „Стефане, ще се оправиш“ и аз взех, че оздравях“, добавя той.\n„Имаме нужда от герои и в този труден момент те се появиха! Благодаря на началникът на спешното отделение на УМБАЛ – Бургас д-р Здравка Инджова, на шефа на Инфекциозното отделение д-р Иван Йотов и на всички, които правеха чудеса за мен и за хората, които ги гледаха с надежда!“, заяви Диомов.\n„Пиша продължението на последната си книга, чиято премиера ще е в събота в новата библиотека в Бургас. Композирам песни и чертая планове за бъдещето, въпреки че тази пандемия ни затвори вкъщи. Мисля, че скоро всичко ще отмине и се надявам да се видим в концертната зала“, каза още той.\nМистерия: Откриха трупа на изчезналия моторист Димитър! Заради Зелената сделка бензинът поскъпва до 3.20 лв., дизелът - до 3.40 лв. Гори училището в Долно село, двама пострадали Владимир Живков умря изоставен Охраняват с джетове плажа в Бургас\nИ ти ли,\nКато не му идва музата, защо се пъне с такива песн\nДа са живи и здрави медиците ни!\nА Диомов трябваше да благодари с едно изречение, а не да ми пее тая изсмукана от пръстите си песен, все едно че е на конкурс Ален мак


Пътят на Chivas Brothers - луксозно скоч уиски - Chivas Regal BG\nВизионери? Занаятчии? Предприемачи? Филантропи?\nБратята Чивас били смес от всичко това, по подобие на уискито, което създали.\nПътешествието, което братята започнали в миналото, продължава и до днес.\nНачалото му е скромно, но далновидно и смело...\nКликни, за да започнеш\nпътешествието на братята\nОтраснали в отдалечена шотландска ферма Джеймс и Джон Чивас съзнавали ясно, че светът около тях се променя и любимото място, което наричали свой дом, не било достатъчно голямо, за да побере желанието им за промяна.\nСлед тридневно пътуване пеша, братята се озовали в Абърдийн. Град, който перфектно пасвал на тяхната амбиция.\nНамерил добре платена работа в търговски център в Абърдийн, Джеймс бързо бил завладян от нов свят на вкусове и изящни аромати. Всичко изглеждало възможно и Джеймс бързо си спечелил репутацията на човек, който може да се сдобие и с най-недостижимото. Ако го нямали на склад, щели да го намерят.\nАко не можело да се намери, щели да го произведат.\nКогато и Джон се присъединил към бизнеса, се родила марката Chivas Brothers.\nНевероятният предприемачески нюх за нови възможности им донесъл успех в Абърдийн и извън него. Но Джеймс и Джон знаели, че истинският вкус на успеха е споделен. Те били щедри.\nФинансирали поставянето на прозорец на църквата в Абърдийн и дори станали дарители на Кралската болница.\nБратята оставяли уискито да отлежава в склада под техния смесен магазин. Клиентите им все по-често търсели по-меки и наситени на вкус напитки, затова Джеймс и Джон започнали да смесват различните отлежали шотландски уискита.\nС времето експериментирали все по-смело, докато не си създали име на истински пионери в изкуството на бленда.\nБратята Чивас станали известни с изисканите си продукти, а поръчките пристигали от целия свят. Джеймс Чивас получил първото си Кралско разрешително през 1843 г., когато се срещнал с кралица Виктория в нейната резиденция в Балморал.\nКралското одобрение гарантирало, че Chivas Brothers можели смело да продължат да следват амбициите си.\nВиж оригиналното разрешително\nХРАНИТЕЛНИЯТ МАГАЗИН В АБЪРДИЙН\nПрезентацията и вниманието към детайлите се обединявали в магазина в Абърдийн.\nБРАТЯТА CHIVAS ПРЕВЗЕМА НЮ ЙОРК СТРАТАЙЛА БЛЕНДЪТ


Всеки пети с коронавирус в Ухан съобщава за сърдечни увреждания\nБелите дробове на пациенти, поразени от COVID-19, могат да останат увредени дори след като заразата е преодоляна, а лечението и възстановяването им може да отнеме 15 години.\nТова доказва проучване на британския Факултет по медицина за интензивно лечение (FICM), съобщава The Sunday Times, цитирано от BG VOICE.\nСлужители на институцията записали, че много заразени с коронавирус, приети в интензивното отделение, развиват синдром на остър респираторен дистрес (ARDS), възпаление на белите дробове, което пречи на подсигуряването на жизненоважни органи с достатъчно кислород.\nВ Ухан, където бе огнището на заразата, 17% от всички пациенти с COVID-19, изследвани от 1 до 20 януари, са развили остър респираторен дистрес, съобщи Националният център по биотехнология в САЩ. Друго проучване, публикувано в научното списание The Lancet, твърди, че 29% от пациентите, наблюдавани от средата на декември до началото на януари в Ухан, също са имали ARDS.\nFCIM обясни, че коронавирусът възпалява лигавиците на белите дробове, в резултат на което течност от близките кръвоносни съдове изтича във въздушните торбички на органа, което затруднява дишането.\nТези, които имат този проблем, може „да се нуждаят до 15 години, за да се възстановят белите дробове“, заключават учените. Сега смъртността от този синдром е 30-40%, заяви Майкъл Матю, зам.-директор на Калифорнийския университет в Сан Франциско за медицина и интензивно лечение.\n„Няма специфично лечение за ARDS. Можете да използвате вентилатора дълго време, за да дадете възможност на пациентите да се възстановят, но те не го правят. Оцелелите с ARDS са с ограничена физическа активност и са в лошо физическо състояние, свързано с тежко загуба на мускулна маса и слабост“, обясни той пред The Sunday Times.\nСпоред проучване на Американската медицинска асоциация възрастните хора са най-податливи на ARDS поради по-слаб имунитет. Факултетът по медицина за интензивно лечение предупреждава, че коронавирусът може да увреди и други органи. „Сърцето може да бъде засегнато – от възпаление до сърдечна недостатъчност“, твърдят учените.\nВсеки пети с коронавирус в Ухан съобщава за сърдечни увреждания, показва проучване, публикувано в научното списание JAMA Cardiology. Не всички заразени обаче са имали хронични сърдечни заболявания.\n„Виждаме случаи на сърдечни увреждания при хора с К-19, които преди не са имали хронични сърдечни болести. Но след болестта сърцето им работи трудно“, каза зам.-директорът по превантивна кардиология в Медицинското училище Хопкинс Ерин Мичос.\nСпоред южнокорейския кардиолог Ким Инг Чол има няколко начина за увреждане на сърцето с коронавирус, съобщава The Korea Herald.\nВ първия момент пациентът има ниско ниво на кислород в кръвта или хипоксия. В резултат на това белодробният капацитет за обмен на въглероден диоксид за кислород се компресира, което наранява сърдечния мускул.\nВторо, жизненоважен орган може да повреди екстремен имунен отговор, наречен буря на цитокини, който атакува здрави тъкани, включително сърцето. Според последната версия коронавирусът може да действа директно върху сърдечния мускул, като се свързва с протеина на мембраната ACE2 в сърдечните клетки. Отбелязва се, че инфекцията може да влоши съществуващо сърдечно-съдово заболяване или да причини нови сърдечни проблеми при здрави пациенти, с които след това те ще се борят за живот.\nCOVID-19 може да причини разкъсване на атеросклеротични плаки в коронарните артерии, последвано от сърдечен удар, а също да доведе до предсърдно мъждене и като цяло до нарушена сърдечна функция, показва проучване на Европейското кардиологично дружество.\n„Вероятно е дори при липса на предишно сърдечно заболяване сърдечният мускул да бъде засегнат от коронавирусна болест. По принцип увреждането на сърдечния мускул може да възникне при всеки пациент със или без сърдечна недостатъчност, но рискът е по-висок за тези, които вече страдат от болестта“, казва д-р Мохамад Маджид, доцент по кардиология в Медицинското училище Макговърн в Тексаския университет.\nКоронавирусът навлиза в тялото чрез свързване с рецептор, наречен ACE2 – те се намират не само в клетките на сърцето и белите дробове, но и в бъбреците. Това може да причини увреждане на този орган, каза за в. „Независим“ нефрологът от клиниката „Гликман“ в Кливланд Джордж Томас.\nБъбреците също могат да се увредят поради липса на кислород или кръвни съсиреци в резултат на излагането на вируса в кръвта, заяви президентът на Националния фонд за бъбреците д-р Холи Крамер пред NBC News.\nСлед аутопсия на хора с К-19, изследователи в Ухан открили, че 9 от 26 смъртни случая са с увреждане на бъбреците, а у 7 имало следи от коронавирус. Докладът от проучването е публикуван в медицинското списание Kidney International.\n„Това поражда много ясно подозрение, че поне част от острата бъбречна травма, която наблюдаваме, е резултат от директно вирусно увреждане на бъбрека, което е различно от наблюдаваното при избухването на коронавирус през 2002 г.“, твърди пред NBC News Пол Палевски, нефролог в Университета в Питсбърг по медицина.\nМеждувременно Световната здравна организация твърди, че има малко доказателства в науката за отрицателните ефекти на COVID-19 върху бъбреците.\nВъпреки това, професорът по педиатрия в Медицинското училище на Дейвид Гефен от Калифорнийския университет в Лос Анджелис Джеймс Чери заяви, че увреждането на бъбреците все пак е свързано с коронавирусна инфекция, но косвено. „Когато имате пневмония, имате по-малко циркулация на кислород и това може да увреди бъбреците ви“, обясни той в разговор с медицинския портал Healthline.\nКолко метра трябва да е социалната дистанция\nНай-страшната новина от началото на пандемията дойде в 19:30 часа на 6 август ГРАФИКА\n06 Авг. 2020, 19:47\n06 Авг. 2020, 19:31\n06 Авг. 2020, 19:26


Коментари :: Неувяхващата и витална сила на измамата :: Monitor.bg\nНеувяхващата и витална сила на измамата\n08:30 04 Октомври 2019\nНе знам вие на какво мнение сте, но според мен Малечко Палечко е първото дете в риск и един от безусловните тарикати, описани в литературата.\nХлапето сложи шапките на своите братя на главите на спящите дъщери на Човекоядеца. Оня се обърка и си изкла децата като пилета. Тази приказка направо не се вписва в днешните ценности – толерира измама и жестокост. Но пък Малечко Палечко се отърва от риска и спаси родата си. За съжаление склонността към измама е заложена в човешката природа.\nКитайците пак се оказаха прави – 2019 г. наистина се оказа Годината на свинята, дори и за България. Покрай чумата по прасетата този верен спътник на човека се оказа в центъра на събитията. Българинът има особени отношения на фатална привързаност към прасето. От една страна, го отглежда, обича го и го кръщава най-често Гошо. Но, от друга, го коли през зимата със зловещата тържественост на жертвоприношение на инките. А сега се опитва да го направи и свой съдружник в елементарна измама.\nПо традиция кметът и ветеринарният доктор са фактори в селото. Защото раздават обезщетенията за ликвидираните по кампанията около свинската зараза животни. Тогава идва на помощ най-лесната схема. Отиваш при доктора и кмета, познавате се, всяка вечер мятате по някоя и друга ракия заедно в хоремага, и му казваш: „Пиши, селски, че съм имал пет прасета“. Всички обаче добре знаят, че въпросният юнак не е имал нито едно или най-много едно за лична употреба. Оттук нататък работата е ясна – нямаш прасета, но имаш пари. Не е нещо направено с въображение и мащаб, но върши работа. Лъжата с кимане на глава пак е лъжа, но е по-лесна, казва Чандлър.\nИма и втори вариант – да имаш и прасе, и пари. Тогава свинята напуска кочината - тихо и леко като индианец. Изчезва укрита някъде в горите. Тази тенденция сочи, че очевидно се създава цяло яташко движение за нелегалните прасета. Защото в този подход се иска повече организация и логистика. Но пък си заслужава и повече, защото все пак ефектът е две в едно. Центърът на анималистичното партизанско движение се оформя в Кюстендилско. Там са 146 от общо 310 случая на укрити нелегални свински партизански чети. Ама прасетата не са птицата додо и някога ще се появят. И тогава системата ще лъсне в цялата си наивност, тъпотия и андрешковщина.\nИзвън тези нелепи случки има чиста фактология на Европейската служба за борба с измамите с евросредства (ОЛАФ) отпреди два дни. Български фермери са източили с измами около 10 млн. евро от европейските фондове през 2018 г., сочи докладът й. Според ОЛАФ измамата ощетява и местното производство, тъй като ограничава конкуренцията, спира инициативността в сектора и възпрепятства селскостопанския ръст на страната. Ами така е, от мошеничествата печелят малко хора, но много – губят. Но ако ще звучи утешително, не сме единствените. Преди години фермери в южната ни съседка Гърция бяха направили декор от фалшиви маслинови гори, за да получат субсидия за тях. Инспекторите по еврофондовете ги разгледали от вертолет с ентусиазма на футболни фенове и отпуснали парите. След това обаче далаверата беше разкрита и се вдигна страшна патардия.\nФакт – след драмата със свинската зараза емоционалната връзка между човек и прасе се засили, а измамите доказаха своята вечна, неувяхваща и витална сила. Такава трябва да бъде и дългата и трудна борба с тях. Да имаме едно наум обаче, че престъпната евристика няма край. Така че сега да стискаме палци да не се появи и ангина по рибите около Никулден.


Рецепта за франкове под тайна от PepperidgeFarm - Други - 2022\nФранки под тайна\nЗа празничен обрат използвайте 5 кренвирши и нарязвайте всяко на четвъртинки по дължина, след което разрежете наполовина напречно, като направите общо 40 парчета. Усучете всяка лента за сладкиши в спирална форма. Увийте всяка усукана лента за сладкиши около 2 парчета пържола и натиснете, за да запечатате. Намажете с яйчената смес и печете както е указано по -горе.\n1 лист замразено бутер тесто, като Pepperidge Farm, размразено\n10 кюфтета (около 1 килограм), разрязани наполовина напречно\n½ чаша зърнеста кафява горчица\nЕквивалент на фолат (общо) 18 µg 4%\nПрасета в пончос (увити с тортила франкове и боб)\nЗагрейте външна скара, вътрешна решетка или тиган на средно висока температура. Гответе хот -дога за няколко минути, за да се загрее. В средна тенджера загрейте боба на среден огън (или покрийте и загрейте в микровълновата на висока температура за 3 минути), като добавите малко вода, за да се разреди леко.\nМеждувременно изпечете поблано на скара (или гответе на открит пламък на котлона или под бройлера), докато равномерно овъгли. Прехвърлете в купа, покрийте и оставете да изстине, след което обелете и нарежете.\nНаправете пончото: Отгоре нанесете всяка от 4 тортили с тънък слой салса верде, вихър горчица, няколко филии поблано и много сирене, след което покрийте всяка с друга тортила. Намажете горната тортила с боб и поставете куче в единия край. Увийте и навийте купчината тортила около кучето, повторете с останалите съставки. Напръскайте пончото със спрей за готвене и печете на скара няколко минути, за да покафенят и хрупкат тортилите.\nМеждувременно изпечете поблано на скара (или гответе на открит пламък на котлона или под бройлера) до равномерно овъгляване. Прехвърлете в купа, покрийте и оставете да изстине, след което обелете и нарежете.\nНаправете пончото: Поставете всяка от 4 тортили с тънък слой салса верде, вихър горчица, няколко филии поблано и много сирене, след което покрийте всяка с друга тортила. Намажете горната тортила с боб и поставете куче в единия край. Увийте и навийте купчината тортила около кучето, повторете с останалите съставки. Напръскайте пончото със спрей за готвене и печете на скара няколко минути, за да покафенят и хрупкат тортилите.\nЗагрейте външна скара, вътрешна решетка или тиган на средно висока температура. Парете котлетите за няколко минути, за да се загреят. В средна тенджера загрейте боба на среден огън (или покрийте и загрейте в микровълновата на висока температура за 3 минути), като добавите малко вода, за да се разреди леко.\nМеждувременно печете поблано на скара (или гответе на открит пламък на котлона или под бройлера), докато се омегли равномерно. Прехвърлете в купа, покрийте и оставете да изстине, след което обелете и нарежете.\nПрасета в пончос (франки и боб, увити в тортила)\nНаправете пончото: Поставете всяка от 4 тортили с тънък слой салса верде, вихър горчица, няколко филии поблано и много сирене, след което покрийте всяка с друга тортила. Намажете горната тортила с малко боб и поставете куче в единия край. Увийте и навийте купчината тортила около кучето, повторете с останалите съставки. Напръскайте пончото със спрей за готвене и печете на скара няколко минути, за да покафенят и хрупкат тортилите.\nГледай видеото: Френки Шоу - Дороги жизни. (Може 2022).\nCopyright 2022 \_ Франки под тайна...


5 аутфита за перфектното грил парти | Момичетата от града\n5 September 2019 21.11.2019 12:54\nГрилът не е „мъжка магия“, но е от онези „мъжки“ територии, към които малко жени са посягали. Ние, Момичетата от града, сме безстрашни и спокойно се вписваме във всички роли, съпътстващи неделния грил. Но да си признаем, предпочитаме да не сме точно пред огъня или ако сме, да не сме точно около символа му – месото. Ако и вие обичате летните събирания на открито и всичко вкусно, което ги съпровожда, нашата рубрика "Момичетата зад грила" е само за вас!\nВ нея, с подкрепата на LIDL, ви показваме нагледно какво похапваме и как го приготвяме. А днес Поля Илиева от Keep it stylish ще ни покаже какво и как да облечем, за да бъдем зашеметяващо стилни на всяко грил парти.\nКато тийнейджър летата ми завършваха при баба – с помощ в градината и в събирането на реколтата от лозето. По-късно, вече като студентка, обикновено използвах уикендите на август за отскачане до нашето море. А в момента се опитвам да съвместявам и двете – планинските поляни и морския бряг. Винаги ще харесвам топлите следобеди и на морето, и в планината, които се превръщат в прохладни вечери навън, прекарани в добра компания и с вкусна храна. А когато сме си я сготвили сами, е още по-добре. Преди повече от месец ме попитаха какви биха били петте аутфита, които ще избера за перфектното грил парти... и ето ме изправена пред моден казус, върху който не съм разсъждавала до момента.\nДa, фокусът на всяко грил парти обикновено е върху храната, която аз за по-сигурно поверявам в ръцете на Теодор, а от мен е пазаруването – намирам всичко любимо в LIDL! Този път и изборът на дрехи е в мои ръце.\nЩе ви ги покажа, но преди това не мога да не спомена как започна всичко…\nИ така преди месец събрах нескромна селекция от рокли, къси панталонки и какво ли още не, грабнахме също свещи, чаши и всичко необходимо за един слънчев уикенд на село – заминавахме за вилата на Теодор. Да, ама не съвсем. Багажът беше натоварен още в петък сутринта, а идеята ни беше да тръгнем след работа – това, което не бяхме предвидили обаче, беше високата температура, която успях да кача главоломно в петък по обяд. До вечерта летният вирус ме беше съборил напълно и състоянието ми, меко казано, бе далеч от това, което си представях. А аз си представях – тичане по поляната, слънце в косите, пълни чаши в ръцете и разбира се, снимки на перфектните аутфити.\nЕ, понякога нещата не се случват по план. И в това е цялата магия. В последните 15 дни живея без напрежението на очакванията, организираните задачи и списъци с места за посещаване или неща за правене. Така се стигна и до идеите за облекло, които ще ви покажа – направени са по различно време и отразяват точно настроението ми в конкретния момент. Всеки аутфит от тази селекция е подходящ за градинско парти, в зависимост от повода, мястото и тематиката, а също и личния стил. Да започваме!\n1. Стилно градинско парти в просторно имение\nВсе още никой не ме е поканил на подобно, но това не пречи да си представям как би могло да изглежда, нали? За целта съм избрала свободна рокля от лен, с която ще се чувствате добре и точно на мястото си. Обувките и чантата са в така любимото ми жълто този сезон, а височината на токчетата е съвсем приемлива – 4 см.\n2. Бохо пикник на поляната\nСъвсем наскоро Биби от Girls We Are сподели своята представа за градинско парти, която е …ами, сбъдната мечта! Имах късмета да се присъединя към нейния пикник и ми се иска всяко парти да е като нейното! Забележете, че и аутфитът, който съм избрала за целта, е в земни тонове. Роклята, с която съм на този кадър, се закопчава изцяло отпред и е много удобна, освен това е на райе, а както знаем райето е вечно, така че няма да сбъркате с избора си. :)\nИ още идеи за аутфит за грил партито ...


Победа и $243,973 за Димитър Данчев в PokerStars High Rollers Event #18 $5,200 NLH PSKO | PokerNews\nПобеда и $243,973 за Димитър Данчев в PokerStars High Rollers Event #18 $5,200 NLH PSKO\n05 Декември, 2017 Стефан Хаджистойков\nДимитър Данчев не успя да се разпише с победа по време на WCOOP 2017, по-рано тази година, но за сметка на това си навакса по време на първия High Rollers турнирен фестивал в PokerStars, който приключва днес\nДимитър Данчев игра в 7 от общо 22-та турнира на този фестивал и записа две влизания в парите, като и двете бяха участия на финална маса.\nМиналата седмица Митко завърши на пето място в High Rollers #5 за $12,000, а днес успя да стигне до победата в High Rollers Event #18 $5,200 NLH PSKO, която му донесе масивна печалба от близо $250,000.\nЕкшъна от финалната маса го хванах при отпадането на nailuj90 затова ще ви разкажа накратко по-интересните моменти от неговото отпадането до края на турнира.\nАвстриецът се озова в една от най-неприятните покер ситуации - all-in преди флопа с чифт попове срещу чифт аса. Цифри на борда от край до край и свежа добавка от чипове в стака на LEXER1986.\nНяколко раздавания по-късно украинецът LEXER1986 беше на път да елиминира и PlayaPlz, но южно американецът успя да флопне флъш със своите и се удвои.\nУкраинецът продължи да трупа чипове, но PlayaPlz успя да се удвои още един път от него, а след това същото стори и Димитър Данчев чиито стак бе започнал да се стопява. Митко успя да издържи с срещу и се върна в играта с трети по големина стак при петима оставащи в турнира.\nМигове по-късно Димитър Данчев взе и останалите чипове на LEXER1986, след като го засече с срещу и ръката му издържа при борд .\nПри оставащи четирима в игра полякът gardze_wami бе с най-къс стак и бе на косъм от елиминация, но успя да вземе глътка въздух с удвояване срещу Димитър Данчев.\nВъпреки удвояването, тези чипове му стигнаха, за да почака още няколко орбити за по-добра ръка. Последните му чипове отидоха по средата на масата с , но точно в този момент SvZff имаше и още на флопа хвана сет, с който да съкруши опонента си.\nСлед елиминацията на gardze_wami тримата оставащи в игра имаха почти изравнение стакове, но след няколко изиграни ръце SvZff поведе, след като хвана сет тройки срещу PlayaPlz. Тримата си разменяха чипове в продължение на около 30 минути докато не се стигна до драматичното отпадане на PlayaPlz.\nТой вкара последните си чипове с в отговор на all-in залога на Митко от бутона и трябваше да вкуси горчивите 5% на ривъра, които дадоха сет на Митко, с който той спечели ръката при борд .\nHeads up мача започна с лека преднина по чипове за Митко, който имаше 7,2 милиона срещу 5,1 милиона за SvZff при ниво на блайндовете 30,000/60,000.\nМалтиецът успя да спечели няколко добри пота и да поведе по чипове, но Митко изигра доста добре един чифт аса прикривайки умело ръката си и успя да го излъже да му плати голям залог на ривъра, с което отново си върна предимството по чипове.\nТази ръка като че ли подейства доста неприятно на опонента му, чиито карти останаха мистерия и след тази нея чиповете му започнаха да се стопяват прогресивно с всяко следващо раздаване.\nСлед близо час игра heads up Димитър Данчев вече водеше с 10,5 милиона срещу 1,5 милиона на SvZff при ниво на блайндовете 40,000/80,000.\nSvZff обаче успя да се удвои хващайки магически флоп с срещу на Митко и успя да намали преднината на Митко на 2-1. Скоро след това дори успя да изравни играта и отново да поведе, но разликата между двамата се запазваше сравнително малка и никой не прибързваше с директен all-in преди флопа.\nБлайндовете скочиха на 60,000/120,000, като на този етап и двамата бяха с почти равни стакове от по 6 милиона чипа и след още известно прехвърляне на чипове наляво-надясно се стигна и до втората почивка след старта на heads up мача при която Митко имаше преднина с 8,4 срещу 3,9 милиона за малтиеца.\nТази почивка беше и последната в турнира, който приключи мигове след подновяването на играта, след като Митко прибра и последните чипове на SvZff побеждавайки неговите с при борд .\n1 KuuL България $243.973 ($125,537 oт баунтита)\n2 SvZff Малта $127,161 ($37,343 от баунтита )\n3 PlayaPlz Коста Рика $79,781 ($11,562 от баунита)\n4 gardze_wami Полша $60,564 ($8,750 от баунтита)\n5 LEXER1986 Украйна $80,894 ($41,630 от баунтита)\n6 nailuj90 Австрия $40,276 ($10,136 от баунтита)\n7 tr1cky7 Англия $51,139 ($28,427 от баунтита)\n8 T-Macha Англия $25,368 ($18,125 от баунтита)\n9 shermhoy Полша $16,846 ($3,750 от баунтита)\nОгнян Димов с Bounty Builder победа за $17К и още БГ онлайн успехи от изминалата седмица\nHigh Rollers турнирна серия дебютира в края на този месец в PokerStars